Tevez hevder han er totalforandret
Foran kveldens oppgjør mot Aston Villa er argentineren definitivt inne i varmen hos Roberto Mancini igjen. - Jeg forlot Tevez ut bakdøren. Men det er nesten som om det er to forskjellige Tevez-er: Den gamle som hadde problemer, og den nye Tevez - uten problemer, sier 29-åringen til The Sunday Times. Høsten 2011 kranglet han åpenlyst med manager Roberto Mancini under et Champions League-oppgjør mot Bayern München. Tevez nektet å komme inn som innbytter, stemningen ble opphetet og 28-åringen var senere ute i kulden - eller riktigere sagt: På «ferie» i varmen i Argentina - etter at Mancini uttalte at Tevez aldri kom til å spille for klubben igjen. For ett år siden ble partene gjenforent i Manchester. Men blant deler av Manchester City-fansen, er ikke historien glemt. - Jeg forstår at det er vanskelig for fansen å akseptere meg igjen. Men jeg håper, litt etter litt, kamp etter kamp¿ Du blør for drakta og vinner dem tilbake med en lyst på triumfer. Jeg var et idol for disse menneskene. De var så støttende for meg. Jeg håper å kunne vinne dem tilbake.Tevez hevder at forholdet til Mancini er «mye roligere nå». Stjernespissen lover langt på vei at han vil fremstå bedre i fremtiden enn han gjorde for et drøyt år siden: - Det handler kanskje om modenhet. Før var jeg muligens under mer press. Jeg var en lederfigur i laget. Folk sa at «dersom Carlos har den dårlig dag, så har City en dårlig dag». Men man kommer til et punkt der det finnes verre ting i livet enn skuffelser på fotballbanen, sier 29-åringen. Han mener det avgjørende for hans egen del, var å få familien tilbake til Manchester. De forlot regntunge England før 29-åringen kom på kamp med City for halvannet år siden. Tevez har scoret 11 mål på 33 kamper for Manchester City denne sesongen. Mot Aston Villa i kveld, på bortebane, kan nummer 12 komme. City bør vinne kampen: Ikke bare ligger suverene Manchester United 15 poeng foran dem med bare ti kamper igjen å spille av årets sesong. Bak dem truer både Chelsea og Tottenham i kampen om andreplassen i årets sesong.
Carlos Tevez (29) mener han er et fullstendig annet menneske enn den spilleren som valgte å rømme fra Manchester City i fjor.